text: Ka ligi kahemeetrine, sumomaadlejate hulgaski hiiglaseks peetud Kaido on olnud noor, keda on heidetud, lükatud ja tõugatud. Tema suutis vastu pidada tänu oma visadusele, töökusele ja tahtele. Ta õppis austama sumomaailmas valitsevaid loendamatuid reegleid ning mõistis, et vaid reegleid austades saab jõuda tippu. Ta ei jooksnud minema, kui oli raske. Jaapanis ei võeta kedagi tõsiselt, kes pole õppinud oma kunsti puutuvat algaja tasemest alates läbi raskuste karastudes. Baruto on seda teinud ning tänu sellele saadab teda igavesti kuulsus ja aupaiste.